لەبەر نەبوونی قوتابخانە لە گوندەکانی (شێخ بزێنی و دەشتی کۆیە) بۆیە شەهید لە تەمەنی(12)ساڵی دەچێتە بەر خوێندن لەشاری هەولێر، لەنێوان ساڵانی(1960-1966) قۆناغی سەرەتایی لەخوێندنی پەروەردەی ئیسلامی تەواو دەکات، بۆ خوێندنی ناوەندی دەچێتە شاری کەرکوک و لەوێ شان بەشانی خوێندنی ناوەندی بۆ بژێوی ژیان چایخانەیەکیش دادەنێت، ئیتر لێرەوە ئاشنای کۆمەڵێک هاوڕێی نوێ دەبێت وبیری سیاسی و نیشتمانپەروەری لەلای گەشە دەکات.